“TOShKENT TRAKTOR ZAVODI” IShLAB ChIQARISh BIRLAShMASINI AKSIYALAShTIRISh TOʻGʻRISIDA
(resolution, 2008-05-02)

“Toshkent traktor zavodi” ishlab chiqarish birlashmasi ishlab chiqarishini boshqarishni takomillashtirish va qishloq xoʻjaligi ishlab chiqarishini zamonaviy traktorlar bilan taʼminlash uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, “Oʻzqishloqxoʻjalikmash-xolding” xolding kompaniyasi, “Toshkent traktor zavodi” ishlab chiqarish birlashmasining “Toshkent traktor zavodi” ishlab chiqarish birlashmasini davlat-aksionerlik jamiyatiga aylantirish toʻgʻrisidagi taklifi qabul qilinsin. 2. “Toshkent traktor zavodi” davlat-aksionerlik jamiyati (“TTZ” DAJ) aksiyalari paketini quyidagi ulushlarda taqsimlashga rozilik berilsin. 40 foizi — davlat ulushi; 15 foizi mehnat jamoasiga beriladi, shu jumladan ularning bir qismi — aksiyalashtirish toʻgʻrisidagi qonun hujjatlarida nazarda tutilgan imtiyozlar hisobiga tekin beriladi; 3 foizi — “Oʻzsanoatqurilishbank” ulushi; 5 foizi — “Oʻzagromashservis” uyushmasi ulushi; 37 foizi — yuridik va jismoniy shaxslarga, shu jumladan xorijiy yuridik va jismoniy shaxslarga erkin sotiladigan ulush. 3. Belgilab qoʻyilsinki, “Toshkent traktor zavodi” davlat-aksionerlik jamiyati: yuridik shaxs hisoblanadi, ochiq turdagi davlat-aksionerlik jamiyati shaklida taʼsis etiladi; oʻz faoliyatini Oʻzbekiston Respublikasining amaldagi qonun hujjatlari va jamiyatning taʼsis hujjatlari asosida amalga oshiradi; boshlangʻich ustav fondini davlat mulki, “Toshkent traktor zavodi” ishlab chiqarish birlashmasi mehnat jamoasi mulki hamda “Oʻzsanoatqurilishbank” va “Oʻzagromashservis” uyushmasi pul mablagʻlari hisobiga 1,5 mlrd. soʻm miqdorida shakllantiradi; “Toshkent traktor zavodi” ishlab chiqarish birlashmasi tomonidan ilgari tuzilgan barcha shartnomalar va qabul qilingan majburiyatlar boʻyicha javob beradi. 4. Quyidagilar “Toshkent traktor zavodi” davlat-aksionerlik jamiyatining asosiy vazifalari va faoliyat yoʻnalishlari etib belgilansin: yuqori unumli qishloq xoʻjaligi texnikasi uchun raqobatbardoshli traktorlar yaratish va ishlab chiqarish, xalq isteʼmol tovarlari ishlab chiqarishni hamda uning turlarini koʻpaytirish; yetakchi xorijiy firmalar va kompaniyalar bilan qishloq xoʻjaligi texnikasini yaratish, ishlab chiqarish, sotish hamda ularga servis xizmati koʻrsatish boʻyicha zamonaviy ishlab chiqarishlar va qoʻshma korxonalar tashkil etish; xoʻjalik faoliyatini marketing, ishlab chiqarilgan mahsulotni sotish bozorini kengaytirishni, eksportga mahsulot yetkazib berishni koʻpaytirishni taʼminlash asosida amalga oshirish; innovatsiya faoliyatini amalga oshirish, chet el investitsiyalarini jalb etish. 5. “Toshkent traktor zavodi” davlat-aksionerlik jamiyati boshqaruv organlarining, tashkiliy tuzilmasiga, ijro etuvchi apparati tuzilmasiga 1, 2-ilovalarga muvofiq rozilik berilsin. Belgilab qoʻyilsinki, “Toshkent traktor zavodi” davlat-aksionerlik jamiyatining direktorlar Kengashi raisi — bosh direktori hamda direktorlari Vazirlar Mahkamasi bilan kelishgan holda aksionerlarning umumiy yigʻilishi (konferensiyasi) tomonidan saylanadilar. 6. Davlat mulki qoʻmitasi “Oʻzqishloqxoʻjalikmash-xolding” kompaniyasi, “Toshkent traktor zavodi” ishlab chiqarish birlashmasi, Oʻzbekiston Respublikasi Adliya vazirligi, “Oʻzsanoatqurilishbank”, “Oʻzqishloqxoʻjaliktaʼminottuzatish” davlat-kooperativ qoʻmitasi ikki hafta muddatda “Toshkent traktor zavodi” davlat-aksionerlik jamiyatining taʼsis hujjatlari va Ustavi loyihalarini tayyorlasinlar, 1996-yil 1-oktabrgacha taʼsis konferensiyasini oʻtkazsinlar. 9. Oʻzbekiston Respublikasi Moliya vazirligi, “Toshkent traktor zavodi” davlat-aksionerlik jamiyati Toshkent shahar va Toshkent viloyati hokimliklari bilan birgalikda “Toshkent traktor zavodi” davlat-aksionerlik jamiyati balansidan: uy-joy-kommunal boshqarmasi va maktabgacha bolalar muassasalari obyektlarini Toshkent shahar hokimligi balansiga; yordamchi xoʻjalikni Toshkent viloyati hokimligi balansiga berish-qabul qilishni bosqichma-bosqich amalga oshirsinlar. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.